มีวิธีไหนที่จะทำให้หายปวดได้บ้างครับ มันปวดมา1อาทิตย์แล้ว ไม่หายสักที กินยาตามที่สั่งทุกอย่าง แต่ก้อไม่ดีขึ้น จะถอนฟันคุณบอกต้องให้หายปวดก่อน มันปวดแบบทรมานมากครับ เคี้ยวข้าวไม่ได้ ปวดไปถึงกกหู ปวดหัว ปวดคอ มันปวดตลอดเวลาเลยครับ ใครมีวิธีทำให้หายปวดฟัน หรือบรรเทาอาการ ช่วยแนะนำหน่อยครับ
 เคยมีเคยหมดการที่ปวดมากๆ นี่เป็นเพราะมีถุงหนองใต้โพรงฟัน ที่มีเส้นประสาทมาเลี้ยงฟันซี่นี่ และการอักเสบระบาดไปตามต่อมน้ำเหลือง ไปถึงกกหู ปวดหัว ปวดคอมาก เกิดจากการอักเสบของเชื้อครับ ปกติ ทันตแพทย์จะไม่ถอนฟันง่ายๆ ถ้าสามารถรักษาทางยาได้ก่อน หรือรักษาด้วยการรักษารากฟัน เลาะเอาถุงหนองออก ทำความสะอาดโพรงฟัน ต้องทำหลายครั้งกว่าเชื้อจะหมด เพราะฟันที่ถอนแล้วไม่งอกใหม่ การที่ไม่ถอนฟันทันที เพราะการอักเสบจะทำให้ยาชาที่เป็นด่าง ไม่ออกฤทธิ ดีกับเส้นประสาท เพราะไปเจอความเป็นกรดของเนื้อเยื่อที่อักเสบหนอง ทำให้ไม่ระงับความปวดได้ดี เลยคิดว่าน่าจะรอให้หายอักเสบก่อนโดยใช้ยา แต่ยา แก้ปวดที่ให้ส่วนใหญ่จะให้ ยาแก้ปวดธรรมดาพวก พารา ซึ่งอาจทำให้ระงับการปวดไม่ได้ อาการปวดฟัน มักจะมี pain score เท่ากับ 7-8/10 คะแนน คือต้องให้ยาแก้ปวดที่แรงกว่านั้นแล้ว ควรไปที่ทันตแพทย์หรือ แพทย์ทั่วไปขอร้อง ให้แพทย์สั่งยาแก้ปวดเพิ่มให้ได้ครับ ที่แรงกว่า พารา ถ้าไม่สะดวก ลองใช้น้ำอุ่นทำเป็นลูกประคบ ตรงเหงือกและขากรรไกร หยอดยาแก้ปวดฟัน ที่มีส่วนผสมของกานพลู อาจช่วยได้ครับ หาซื้อได้ตามร้านขายยาทั่วๆไป เป็นยาแผนโบราณ บ้วนปากด้วยน้ำยาฆ่าเชื้อ หรือน้ำเกลือ